Azekka-nni, isaki-d Yidmim tameṭṭut-is d weltma-s, inna-asent ad ṛuḥen ad zedmen ajel n wass si teẓgi ayen ara seṛɣen di tegrest. Iwwi tiqubac, imurar, tuẓẓal, afḍis, taxsayt n waman, taqjunt izuɣeṛ-itt deg umrar, yerra ɣer ṭeẓgi. Mi wwḍen, yeṭṭef amkan netta akked tmeṭṭut-is, ma d ultma-s iwehha-as amkan nniḍen: - Ad d-tzedmeḍ deg ucadux-inna, i as-yenna. Mi nfukk di tama-inna akkin, ad am-d-ssiwleɣ, ad nali akken akk ɣer taddart.